দুর্গাপুজোর আগেই ফের শহরে প্রধানমন্ত্রী, একগুচ্ছ নিষেধাজ্ঞা জারি করল লালবাজার

কলকাতা: দুর্গাপুজোর আগে ফের কলকাতায় আসছেন প্রধানমন্ত্রী নরেন্দ্র মোদি (Narendra Modi)। তিনদিনের সফরে কলকাতায় আসছেন মোদি (Narendra Modi)। যা ঘিরে এই মুহুর্তে প্রস্তুতি তুঙ্গে। প্রধানমন্ত্রীর সফর ঘিরে শহরে দুইদিন কড়া ট্রাফিক বিধিনিষেধ (Traffic Restrictions) জারি করেছে লালবাজার (Lalbazar) । সুত্রের খবর, আগামী ১৫ সেপ্টেম্বর ইস্টার্ন কমান্ডের সদর দফতর ফোর্ট উইলিয়ামে আয়োজিত ‘কম্বাইন্ড কমান্ডার্স কনফারেন্স ২০২৫’-এর উদ্বোধন করতে বাংলায় আসবেন তিনি।

ফের শহরে প্রধানমন্ত্রী নরেন্দ্র মোদি । এই নিয়ে শুক্রবার বিজ্ঞপ্তি প্রকাশ করে সমস্ত নিয়ম কানুন জানলেন পুলিশ কমিশনার মনোজ ভার্মা। ১৪ এবং ১৫ সেপ্টেম্বর শহরের একাধিক গুরুত্বপূর্ণ রাস্তায় পণ্যবাহী গাড়ি চলাচল সম্পূর্ণ বন্ধ থাকবে। বিশেষত, ১৪ সেপ্টেম্বর দুপুর সাড়ে ৩টে থেকে রাত ৮টা পর্যন্ত এবং ১৫ সেপ্টেম্বর সকাল সাড়ে ৭টা থেকে বিকেল ৪টে পর্যন্ত। তবে পরিস্থিতি অনুযায়ী সময়সীমা আরও বাড়তে পারে বলেও জানানো হয়েছে।

আরও পড়ুন: মণিপুর সফরে যাচ্ছেন প্রধানমন্ত্রী! কবে?

প্রসঙ্গত, ১৫ থেকে ১৭ সেপ্টেম্বর ফোর্ট উইলিয়ামে চলবে তিন দিনের কম্বাইন্ড কমান্ডার্স কনফারেন্স। সেই উদ্বোধনী অনুষ্ঠানে যোগ দিতেই কলকাতায় আসছেন প্রধানমন্ত্রী। ১৪ সেপ্টেম্বর, রাজভবন দক্ষিণ গেট থেকে আরআর অ্যাভিনিউ–রেড রোড–জে অ্যান্ড এন আইল্যান্ড হয়ে মা উড়ালপুল পর্যন্ত এবং এজিসি বোস উড়ালপুল থেকে হাসপাতাল রোড, লাভার্স লেন, খিদিরপুর রোড হয়ে জে অ্যান্ড এন আইল্যান্ড পর্যন্ত রাস্তায় পণ্যবাহী গাড়ি চলাচল একেবারেই বন্ধ থাকবে। পাশাপাশি ১৫ সেপ্টেম্বর, রাজভবন দক্ষিণ গেট থেকে আরআর অ্যাভিনিউ–রেড রোড–জে অ্যান্ড এন আইল্যান্ড হয়ে ফোর্ট উইলিয়াম পূর্ব গেট এবং খিদিরপুর রোড পর্যন্ত ভারী গাড়ি প্রবেশ করতে পারবে না।

দেখুন খবর: